8.Työttömiksi jääneiden työntekijöiden työskentelyn loppuminen viiteajanjakson aikana on laskettu päivästä, jona työsopimus päättyi tosiasiallisesti tai jona sen voimassaolo päättyi.

Niiden itsenäisten ammatinharjoittajien kokonaismäärä, joiden työskentely on loppunut:

5.Hakemus koskee 346:ta työttömäksi jäänyttä työntekijää, joiden työskentely on loppunut NACE Rev. 2:n kaksinumerotasoon 29 (Moottoriajoneuvojen, perävaunujen ja puoliperävaunujen valmistus) luokitellulla toimialalla. Työntekijävähennykset sijoittuvat NUTS 2 ‑tason alueelle Cataluña (ES51).

3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

1.Työttömiksi jääneitä työntekijöitä tukevan Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (EGR) työttömiksi jääneille työntekijöille ja asetuksen (EY) N:o 1309/2013 kumoamisesta 28. huhtikuuta 2021 annetussa Euroopan parlamentin ja neuvoston asetuksessa (EU) 2021/691, jäljempänä ’EGR-asetus’.

Tukeen oikeutetut edunsaajat

9.Edellä jo tarkoitettujen työntekijöiden lisäksi tukeen oikeutettuja edunsaajia ovat ne 359 työntekijää, jotka vähennettiin ennen kuuden kuukauden viiteajanjaksoa tai sen jälkeen. Kaikkien näiden työntekijöiden työskentely loppui kuuden kuukauden kuluessa ennen viiteajanjakson alkamista 1. tammikuuta 2021 ja/tai viiteajanjakson päättymisen ja tämän ehdotuksen hyväksymistä edeltävän päivän välisenä aikana. Tällä on selkeä syy-yhteys tapahtumaan, joka aiheutti työttömiksi jääneiden työntekijöiden työskentelyn loppumisen viiteajanjakson aikana.

10.Tukeen oikeutettuja edunsaajia on yhteensä 705.

Kuvaus työntekijöiden vähentämisen ja työskentelyn loppumisen taustalla olevista tapahtumista

11.Työntekijävähennyksiin johtanut tapahtuma on Nissanin päätös lopettaa toiminta ja sulkea tehtaansa Kataloniassa.

12.Renault, Nissan ja Mitsubishi esittelivät 27. toukokuuta 2020 uuden strategiasuunnitelmansa, joka perustuu nk. johtaja–seuraaja-malliin ja siihen, että yritykset täydentävät toisiaan. Kukin yritys keskittyisi tietyntyyppiseen ajoneuvoon kussakin tuotesegmentissä eli johtava yritys toteuttaisi yhden emomallin (”johtaja-auton”) ja sisarmallit seuraajien tiimien tuella. Lisäksi kukin yritys keskittyy jatkossa ydinalueisiinsa. Mallin mukaan Nissan keskittyy Kiinaan, Pohjois-Amerikkaan ja Japaniin, Renault Eurooppaan, Venäjään, Etelä-Amerikkaan ja Pohjois-Afrikkaan ja Mitsubishi keskittyy Kaakkois-Aasiaan ja Oseaniaan. Seuraavana päivänä raportoitiin Nissanin aikeista: koska EU:n markkinaosuus maailmanlaajuisessa henkilöautotuotannossa supistuu tasaista tahtia, yhtiö aikoi vähentää toimintaansa Euroopassa ja keskittää toimintaansa kannattavammille markkinoille. Se myös ilmoitti sulkevansa Barcelonan-tehtaansa. Sulkeminen saatiin päätökseen vuoden 2021 loppuun mennessä.

13.Kohdassa 5 luetellut yritykset olivat Nissanin toimittajia. Nissanin sulkemisilmoitus aiheutti osalle näistä toimittajista (kuten Faurencialle ja Continentalille) osittaisen sulkemisen ja työvoiman vähentämisen 31–53 prosentilla, kun taas osa toimittajista, esimerkiksi Aludyne, Magna Seating ja Robert Bosch, lopetti toimintansa kokonaan.

Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen

14.Autoteollisuus on Kataloniassa kolmanneksi tärkein toimiala (kemian- ja elintarviketeollisuuden jälkeen) sekä liikevaihdolla että työpaikoilla mitattuna. Autoteollisuuden liikevaihto (23,8 miljardia euroa) muodostaa yli 10 prosenttia alueen BKT:stä. Katalonian autoteollisuusklusterin (Clúster de la Indústria d’Automoció de Catalunya, CIAC) tietojen mukaan alan työllistämisvaikutus on noin 143 000 työpaikkaa (välittömät, välilliset ja johdetut työllistämisvaikutukset), mikä on 4,2 prosenttia Katalonian työssäkäyvästä väestöstä.

15.Työntekijävähennykset, joita tämä hakemus koskee, keskittyvät neljään Barcelonan maakunnan piirikuntaan (Barcelonès, Alt Penedès, Baix Llobregat ja Vallès Oriental), joissa on suuri määrä autoteollisuuden yrityksiä. Näillä alueilla työpaikkojen häviäminen kiihtyi vuosina 2018–2020.

Työntekijävähennykset Barcelonèsissa, Alt Penedèsissa, Baix Llobregatissa ja Vallès Orientalissa (2017=0)

Lähde: SOC (Katalonian julkinen työvoimapalvelu)

16.Kataloniassa tammi–kesäkuussa 2021 joukkovähentämismenettelyssä työttömiksi jääneiden työntekijöiden määrä (7 993) on suurempi kuin koko vuonna 2020 työttömiksi jääneiden työntekijöiden määrä (7 936). Miltei 50 prosenttia vuoden 2021 ensimmäisen puoliskon työntekijävähennyksistä tapahtui autoteollisuudessa, johon joukkovähentämismenettelyjen uudelleenlisääntyminen vaikuttaa kaikista aloista eniten.

17.Nissanin Barcelonan-tehtaan sulkemisen seurauksena katosi yli 2 500 suoraa työpaikkaa sekä 8 000 työpaikkaa toimittajien keskuudessa (näistä 3 000 työpaikkaa suoraan ajoneuvovalmistajien kanssa neuvottelevien merkittävimpien toimittajien keskuudessa ja 5 000 työpaikkaa pienempien toimittajien keskuudessa). Työnantajajärjestö Primec arvioi, että Nissanin Barcelonan-tehtaan sulkemisen negatiiviset vaikutukset ovat 3 600 miljoonaa euroa, mikä vastaa 2,6:ta prosenttia Katalonian teollisen toiminnan arvosta.

Muutosten ennakointia ja rakenneuudistusta koskevan EU:n laatukehyksen soveltaminen

18.Espanja on selostanut, miten muutosten ennakointia ja rakenneuudistusta koskevan EU:n laatukehyksen suositukset on otettu huomioon tarkasteltavana olevassa tapauksessa. Espanja kertoo, että julkiset elimet seuraavat rakenneuudistusprosesseja ja käsittelevät joukkovähentämispyyntöjä, mutta niillä ei ole valtuuksia hyväksyä tai hylätä niitä. Elimet voivat kuitenkin laatia ohjelmia, joilla edistetään työpaikkojen luomista yhteistyössä paikallisten julkisten tai julkisen ja yksityisen sektorin kumppanuuteen perustuvien elinten kanssa (uudelleentyöllistämistoimistot).

19.Työntekijävähennyksiä ennen työmarkkinaosapuolet, yritykset ja työntekijöiden edustajat käyvät kansallisen lainsäädännön mukaisesti neuvotteluja, joissa on tarkoitus sopia vähennyksistä ja uudelleensijoittamissuunnitelmista, joita vähintään 50 työntekijää samalla kertaa irtisanovien yritysten on lakisääteisesti tarjottava. Uudelleensijoittamissuunnitelmissa tarjotaan työntekijöille työnhakuneuvontaa, uraohjausta ja koulutusta. Niiden kesto on kuusi kuukautta. Katalonian julkinen työvoimapalvelu (SOC) tarjoaa uudelleentyöllistymispalveluja niille työttömiksi jääneille työntekijöille, joilla ei ole oikeutta uudelleensijoittamissuunnitelmaan.